
                                                                                       Poslovni broj: P-1036/2024-57



Z A P I S N I K
sastavljen pred Općinskim sudom u Zadru
Stalna služba u Benkovcu
dana 27. kolovoza 2026.



PRISUTNI  OD SUDA:
Sutkinja: Božana Mihalj
Zapisničar: Boja Havrle

                             			                          Pravna stvar:
                                                                               Tužiteljica: Sonja Vrtača
               Tuženici: Todora Vrtača i dr.
                                                    		               Radi: utvrđenja prava vlasništva



Sutkinja otvara glavnu raspravu u 12,30 sati i objavljuje predmet raspravljanja. Rasprava je javna.

Utvrđuje se da su pristupili:
Za tužiteljicu: punomoćnik Zvonimir Vrkić, odvjetnik u Benkovcu
Za tuženike ad.23. i ad.24., zamjenik punomoćnika Ivan Galić, odvjetnik u Biogradu na Moru, zamjenička punomoć prileži spisu
Ostali tuženici: nitko, dostava poziva uredna 

Sud donosi

r j e š e nj e

Održat će se glavna rasprava.

Punomoćnik tužiteljice navodi da tužiteljica ostaje kod tužbe, postavljenog tužbenog zahtjeva, svih navoda i dokaznih prijedloga iznijetih u dosadašnjem tijeku postupka. Predaje za sud izjavu tužiteljice koja zbog zdravstvenih problema i udaljenosti nije u mogućnosti pristupiti na ročište.

Zamjenik punomoćnika tuženika ad. 23. i ad.24. navodi da tuženici ostaju kod odgovora na tužbu i svih navoda i dokaznih prijedloga iznijetih u dosadašnjem tijeku postupka. Ispričava navedene tuženike jer nisu mogli pristupiti zbog obiteljskih i zdravstvenih razloga te se predlaže ih saslušati na drugom ročištu. Odluka se prepušta sudu.

Punomoćnik tužiteljice se protivi odgodi današnjeg ročišta budući tuženici ad.23. i ad.24. nisu predočili ni jedan dokaz razloga svog nedolaska te predlaže zaključiti današnje raspravljanje.

Sud donosi

r j e š e nj e

	Neće se izvoditi daljnji dokazi jer je činjenično stanje u dovoljnoj mjeri utvrđeno.

Provest će se dokazni postupak.

Čita se sva dokumentacija priložena spisu uz suglasnost stranaka, na što nema prigovora.

Dokazni postupak dovršen.

Punomoćnik tužiteljice predlaže zaključiti raspravljanje i prihvatiti tužbeni zahtjev. Predaje u spis pisani popis troška u odnosu na tuženike ad.23. i ad.24. te predlaže da isti solidarno naknade trošak.

Zamjenik punomoćnika tuženika ad.23. i 24. predlaže odbiti tužbeni zahtjev tužiteljice. Popisuje trošak: odgovora na tužbu (Mirjana Radošević 17.01.2025.), odgovor na tužbu (Mihovilović Boris 3. 02.2026.), pristup na pripremno ročište 16.03.2026., pristup na ročište 10.07.2026. i današnje ročište 27.08.2026. sve po 100 bodova plus uvećanje za zastupanje više stranaka (+ 10%) sveukupno s PDV-om 1.375,00 eura.

Sud donosi

r j e š e nj e

Glavna rasprava je zaključena, ročište za objavu presude određuje se za dan

15. rujna 2026. s početkom u 13,00 sati

što prisutni primaju na znanje i neće se posebno pozivati, dok se ostali tuženici na isto pozivaju dostavom prijepisa ovog zapisnika i neće se posebno pozivati.

Stranke se upozoravaju u skladu s čl. 335. st. 7., 9. i 10. ZPP-a da stranci koja je uredno obaviještena o ročištu na kojem se presuda objavljuje sud neće presudu dostavljati prema odredbama ZPP-a o dostavi pismena (čl. 335. st. 7. ZPP). 
Stranci koja je pristupila na ročište na kojem se presuda objavljuje sud će na ročištu uručiti ovjereni  prijepis presude (čl. 335. st. 8. ZPP). 
Ako stranka nije pristupila na ročište na kojem se presuda objavljuje, a uredno je obaviještena na ročištu, smatrat će se da  je dostava presude dostavljena onog dana kad je održano ročište na kojem se presuda objavljuje. Ovjereni prijepis presude stranka može preuzeti u zgradi suda (čl. 335. st. 9. ZPP).
U slučaju iz čl. 335. st. 9. sud će istaknuti presudu na Internetskoj stranici e-Oglasna ploča sudova. Presuda mora biti istaknuta na Internetskoj stranici e-Oglasna ploča sudova 8 dana, računajući od dana kad je održano ročište na kojem se presuda objavljuje. (čl. 335. st. 10. ZPP). 
Stranci koja nije bila uredno obaviještena o ročištu na kojem se presuda objavljuje, sud će presudu dostaviti prema odredbama ovog Zakona o dostavi pismena (čl. 335. st. 11. ZPP).

        Dovršeno u 12,45 sati.



       Sutkinja		                         Stranke  




      Zapisničar



